text: Turist forsvundet
  16 juli 2012 kl. 14.05
  Syd- og Sønderjyllands Politi beder om hjælp til at finde en savnet hollandsk mand, der var turist i Danmark.
  Manden er den 54-årige Petrus van Gils.
  Han holdt sammen med sin familie rast ved OK-tanken på Lejervejen i Padborg torsdag 12. juli.
  Klokken cirka 17 forlod Petrus van Gils stedet uden at tage hverken penge, papirer eller mobiltelefon med sig, og hans familie har ikke hørt fra ham siden.
  Signalement:
  ? Hollandsk mand
  ? 54 år
  ? Almindelig af bygning og ca. 185 cm høj
  ? Gråt hår som er tyndt på toppen af issen
  ? Buskede øjenbryn
  ? Bærer briller
  ? Iført en sort fleece trøje og sorte bukser med lår-lommer.
  Politiet beder om, at alle, der mener at have set Petrus van Gils i torsdags eller senere, henvender sig til Syd- og Sønderjyllands Politi på telefon 1-1-4.
  